ROMÂNIA

JUDEŢUL TIMIŞ

PRIMĂRIA COMUNEI LIEBLING
R   A   P   O   R   T 
Nr. 7325 din 12.11.2024
La Proiectul de hotărâre nr.72 /12.11.2024privind alegerea viceprimarului Comunei Liebling
Subsemnata Mariana-Corina VLAȘCICI, în calitate de secretar general al Comunei Liebling, prin prezenta, vă rog a aproba alegerea viceprimarului Comunei Liebling având în vedere următoarele:

a. faptul că la data de 9 iunie 2024 au avut loc alegerile administrației publice locale potrivit Ordonanței de Urgență a Guvernului României nr. 21/2024 privind unele măsuri pentru organizarea și desfășurarea alegerilor pentru membrii din România în Parlamentul European din anul 2024 și a alegerilor pentru autoritățile administrației publice locale din anul 2024, cu modificările și completările ulterioare;
b. dispozițiile Încheierii Civile nr. 3005/07.10.2024, pronunțată de Judecătoria Deta în Dosar Nr.3846/220/2024, privind validarea mandatelor consilierilor locali;

c. dispozițiile Încheierii Civile nr. 3324/28.10.2024, pronunțată de Judecătoria Deta în Dosar Nr.3854/220/2024, privind validarea mandatelor consilierilor locali;

d. prevederile Ordinului Prefectului-Județul Timiș nr.808/25.10.2024 privind constatarea îndeplinirii condițiilor legale de constituire a Consiliului Local al Comunei Liebling, act care a fost înregistrat la Primăria Comunei Liebling sub nr. 6927/30.10.2024; 

· prevederile Regulamentului de organizare şi funcţionare al Consiliului Local Liebling aprobat prin H.C.L. Liebling;
· prevederile art. 113 – 119, art. 128 alin. (2) și art. 152 din O.U.G. nr. 57/2019 privind Codul administrativ, cu modificările și completările ulterioare.
Proiectul de hotârâre privind propun alegerea viceprimarului Comunei Liebling, este în concordanţă cu prevederile legale în vigoare.

Astfel, în temeiul art. 129 alin. (1), art. 129 alin. (2) lit. a), art. 136, art. 139 alin. (1) și art. 152 din O.U.G. nr. 57/2019 privind Codul administrativ, supun spre analiză și aprobare Proiectul de hotărâre nr.72/12.11.2024 inițiat de primarul Comunei Liebling, Ioan-Gheorghe MUNTEANU, având următorul obiect: alegerea viceprimarului Comunei Liebling.

